แรงซื้อกลับหนุน SET ปิดเช้าเด้ง 9.47 จุด แนะจับตาความคืบหน้ามาตรการกระตุ้นท่องเที่ยว
แรงซื้อกลับหนุน SET ปิดเช้าเด้ง 9.47 จุด แนะจับตาความคืบหน้ามาตรการกระตุ้นท่องเที่ยว โดยดัชนีช่วงเช้าปิดที่ระดับ 1,417.84 จุด เพิ่มขึ้น 9.47 จุด หรือ 0.67% มูลค่าการซื้อขาย 4.33 หมื่นล้านบาท
10 มิ.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,417.84 จุด เพิ่มขึ้น 9.47 จุด หรือ 0.67% มูลค่าการซื้อขาย 4.33 หมื่นล้านบาท 
10 หุ้นดันดัชนีเช้านี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ผันผวน แต่ยังยืนในแดนบวกได้หลังจากที่วานนี้ปรับตัวลงไปแรง เนื่องจากตลาดฯยังต้องเผชิญแรงขายทำกำไรระหว่างทางหลังจากที่ราคาหุ้นได้ปรับขึ้นไปมากแล้ว อีกทั้งตลาดก็อยู่ในช่วงของการรอดูผลการประชุมธนาคารกลางสหรัฐ (เฟด) ในประเด็นการทำมาตรการผ่อนคลายเชิงปริมาณ (QE) , ภาพรวมเศรษฐกิจในปี 63 จะมีแนวโน้มเป็นอย่างไร เนื่องจากจะมีผลต่อเงินดอลลาร์สหรัฐฯด้วย
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ โดยวันนี้ให้ติดตามสต็อกน้ำมันของสหรัฐฯ ส่วนบ้านเราก็ให้ติดตามความคืบหน้ามาตรการกระตุ้นการท่องเที่ยว และการผ่อนปรนล็อกดาวน์ เฟส 4
สำหรับแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯคงจะยังยืนในแดนบวกได้ โดยมีแนวรับ 1,410 จุด ส่วนแนวต้าน 1,430 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
MINT    มูลค่าการซื้อขาย  4,083.34 ล้านบาท  ปิดที่   24.30 บาท เพิ่มขึ้น  0.40 บาท
CPF     มูลค่าการซื้อขาย  2,633.87 ล้านบาท  ปิดที่   30.75 บาท ลดลง   1.25 บาท
SCB     มูลค่าการซื้อขาย  2,135.65 ล้านบาท  ปิดที่   89.75 บาท เพิ่มขึ้น  2.00 บาท
KBANK   มูลค่าการซื้อขาย  1,979.89 ล้านบาท  ปิดที่  116.00 บาท เพิ่มขึ้น  3.00 บาท
BAM     มูลค่าการซื้อขาย  1,906.54 ล้านบาท  ปิดที่   24.90 บาท ลดลง   0.10 บาท